ઉત્તર પ્રદેશમાં આગલા મહીને યોજાનારી વિધાનસભા ચૂંટણી માટે ભજપ, સપા અને બસપા વચ્ચે મુખ્ય હરીફાઇ થનાર છે. છેલ્લા ઘણા સમયથી ચર્ચા હતી કે સપા-કોંગ્રેસ અને રાષ્ટ્રીય લોકદળ વચ્ચે મહાગઠબંધન થઇ શકે છે. સપા અને કોંગ્રેસ ભલે રાલોદના નામ પર કંઇ ન કહેતા હોય, પરંતુ સપા-કોંગ્રેસ સાથે ચૂંટણી લડવાની વાત પર બંન્ને નેતાઓએ હામી ભરી રહ્યાં હતા. આ તમામ ચર્ચાઓ વચ્ચે આજે શુક્રવારના રોજ સમાજવાદી પાર્ટીએ પોતાના ઉમેદવારોની પહેલી યાદી જાહેર કરી છે, જેના પરથી લાગી રહ્યું છે કે સપા અને કોંગ્રેસ અલગ અલગ ચૂંટણી લડશે.